Document ID: 31997D0487

Odločba Komisije
z dne 9. julija 1997
o skupnem tehničnem predpisu za splošne priključitvene zahteve za terminalsko opremo kot vmesnika za štirižične analogne zakupljene vode odprtega omrežja (ONP)
(Besedilo velja za EGP)
(97/487/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/263/EGS z dne 29. aprila 1991 o približevanju zakonodaje držav članic glede telekomunikacijske terminalske opreme, vključno z medsebojnim priznavanjem njene skladnosti [1], kakor jo spreminja Direktiva 93/68/EGS [2], in zlasti druge alinee člena 6(2) Direktive,
ker je Komisija sprejela ukrep za opredelitev tipa terminalske opreme, za katero je potreben skupni tehnični predpis, in ustrezna izjava o področju uporabe;
ker je treba sprejeti ustrezne usklajene standarde ali dele standardov za izvajanje bistvenih zahtev, ki jih je treba spremeniti v skupne tehnične predpise;
ker je skupni tehnični predpis, sprejet s to odločbo, v skladu z mnenjem Odbora za odobritev terminalske opreme (ACTE),
SPREJELA NASLEDNJO ODLOČBO:
Člen 1
1. Ta odločba se uporablja za terminalsko opremo, ki je namenjena povezavi na javno telekomunikacijsko omrežje v omrežni priključni točki štirižičnih analognih zakupljenih vodov odprtega omrežja (ONP) z govorno pasovno širino navadne ali posebne kakovosti ter sodi v področje usklajenega standarda, opredeljenega v členu 2(1).
2. Ta odločba uvaja skupni tehnični predpis, ki ureja splošne priključitvene zahteve za terminalsko opremo iz odstavka 1.
Člen 2
1. Skupni tehnični predpis obsega usklajeni standard, ki ga pripravi ustrezni standardizacijski organ za izvajanje bistvenih zahtev iz člena 4(c), (d) in (f) Direktive 91/263/EGS. Sklicevanje na standard je določeno v Prilogi.
2. Terminalska oprema, ki jo zajema ta odločba, mora biti skladna s skupnim tehničnim predpisom iz odstavka 1, mora izpolnjevati bistvene zahteve iz člena 4(a) in (b) Direktive 91/263/EGS ter vseh drugih direktiv, ki se uporabljajo, zlasti direktiv Sveta 73/23/EGS [3] in 89/336/EGS [4].
Člen 3
Priglašeni organi, pristojni za izvajanje postopkov iz člena 9 Direktive 91/263/EGS, morajo za terminalsko opremo, ki jo zajema člen 1(1) te odločbe, uporabiti ali zagotoviti uporabo usklajenega standarda iz člena 2(1) najkasneje v enem letu od notifikacije te odločbe.
Člen 4
Ta odločba je naslovljena na države članice.
V Bruslju, 9. julija 1997

Labels: 7
10
12